तेल घी व्यापारी के घर नकली बम टांगने का मामला
रेंडम कॉल के लिए 15 सिम यूज हुए
बीएसएफकॉलोनी में तेल घी व्यापारी के घर के गेट पर बम टांगने के मामले में पुलिस शनिवार को रेंडम कॉलर को ट्रेस नहीं कर पाई। मगर पुलिस ने फोरेंसिक जांच शुरू की है। फोरेंसिक जांच में यह बात सामने आई है कि रेंडम कॉल करने में प्रयुक्त मोबाइल में 15 अलग-अलग सिम इस्तेमाल किए हैं।
प्रयुक्त मोबाइल सबसे पहले यूपी से खरीदा एक्टिव किया गया था। मोबाइल में सबसे पहला नंबर 76819-17330 यूज़ हुअा है। वह दिसंबर को बंद हो चुका था। रेंडम कॉलर के नंबर से जो आईएमआई नंबर मिला है। उससे पता लगा है कि इस्तेमाल किए गए कई नंबर तो एक दिन में ही एक्टिव होकर स्विच ऑफ भी हुए हैं। सिम नंबर और कंपनी बदल-बदल कर यूज़ किए गए हैं। वहीं जांच में रेंडम कॉलर का फोन 15 जनवरी तक तो स्विच ऑफ था। मगर शुक्रवार को 4.17 मिनट पर वर्कशॉप चौक के पीछे से ऑन हुआ था। एसीपी सुरिदंरपाल का कहना है कि मोबाइल नंबर की सीडीअार इंक्वायरी कंपनी से मंगवाई जा रही है।
वहीं पीड़ित शिवांश मित्तल बताते हैं कि पुलिस ने जब उन्हें इनवेस्टिगेशन के लिए बुलाया था तो पुलिस ने चार प्रवासी लोग जांच के लिए राउंडअप किए थे। उनके नंबर भी रेंडम कॉलर के फोन में आए हैं। उन्होंने बताया कि उनकी शॉप पर कुल सात लोग काम करते हैं। इनमें 4 वर्कर, 2 ड्राइवर 1 मैनेजर है जोकि पिछले कई सालों से काम कर रहे हैं। शिवांश ने जांच ने बताया कि उनका व्यापार ज्यादातर पंजाब से बाहर के सर्किट में ही होता है। एसीपी सुुुरिंदरपाल का दावा है कि उक्त आरोपी बाहरी है। क्योंकि रेंडम कॉलर ने शिवांश को तीन बार कॉल की। फोन पर बात करते समय उसने शुद्ध हिंदी बोली थी। इससे उनका शक किसी पुराने नौकर या किसी क्लाइंट पर ही है। कई संदिग्धों ने रेंडम कॉलर को जो फोन किए थे। वह अमन नगर, बाबा दीप सिंह नगर, ट्रांसपोर्ट नगर बुलंदपुर के हैं। गौरतलब है कि दोपहर 4.27 बजे एक रेंडम कॉलर ने इमामनासर में तेल घी व्यापारी शिवांश को कॉल कर कहा था कि अपने ऑफिस के बाहर आओ, नहीं तो पांच मिनट बाद उसे ढूंढते फिरोगे? और पांच बाद ही शिवांश के घर के गेट पर एक दरमियाने कद का युवक चैक शर्ट, ब्लू जीन्स, काली टोपी और मुंह पर रूमाल पहनकरनकली बम टांग जाता है। जिससे परिवालों को पता लगने पर सारे इलाके में दहशत फैल जाती है।
पुलिस ने अमन नगर, ट्रांसपोर्ट नगर, बाबा दीप सिंह नगर बुलंदपुर से प्रवासी व्यक्तियों को किया राउंडअप
hin_Deva hne_Deva hin_Deva hin_Deva hin_Deva bho_Deva